AN COIMISIÚN EORPACH An Bhruiséil,8.8.2022 COM(2022) 388 final TUARASCÁIL ÓN gCOIMISIÚN CHUIG PARLAIMINT NA hEORPA AGUS CHUIG AN gCOMHAIRLE Tuarascáil 2015-2020 ar staid airgeadais na scéime um árachas dífhostaíochta le haghaidh iarbhaill den fhoireann shealadach nó iarbhaill foirne ar conradh agus iarchúntóirí parlaiminteacha atá dífhostaithe i ndiaidh fhoirceannadh a seirbhíse in institiúid de chuid an Aontais Eorpaigh



TUARASCÁIL ÓN gCOIMISIÚN CHUIG PARLAIMINT NA hEORPA AGUS CHUIG AN gCOMHAIRLE Tuarascáil 2015-2020 ar staid airgeadais na scéime um árachas dífhostaíochta le haghaidh iarbhaill den fhoireann shealadach nó iarbhaill foirne ar conradh agus iarchúntóirí parlaiminteacha atá dífhostaithe i ndiaidh fhoirceannadh a seirbhíse in institiúid de chuid an Aontais Eorpaigh Achoimre I gcomhréir le Coinníollacha Fostaíochta Seirbhíseach Eile, tá liúntas dífhostaíochta an Aontais beartaithe le haghaidh iar-Bhaill den Foireann Shealadach (TAnna), iar-Bhaill Foirne ar Conradh (CAnna) nó iar-Chúntóirí Parlaiminteacha Creidiúnaithe (APAnna) atá i ndífhostaíocht ainneonach (seachas, mar shampla, baill foirne a d’éirigh as a bpost) i ndiaidh fhoirceannadh a seirbhíse le hinstitiúid de chuid an Aontais Eorpaigh, de réir bhrí Airteagal 1 de Rialacháin Foirne Oifigigh an Aontais Eorpaigh. Tá an liúntas dífhostaíochta sin comhlántach le haon liúntas dífhostaíochta náisiúnta a fhaigheann an t‑iarbhall foirne. Déantar na liúntais sin a mhaoiniú ón gCiste Dífhostaíochta (‘an Ciste’), ar ciste é a mhaoinítear le ranníocaíochtaí foirne a chumhdaítear le Coinníollacha Fostaíochta Seirbhíseach Eile (atá ina dtairbhithe ionchasacha) agus le ranníocaíochtaí a bhfostóra. Rinneadh athrú nach beag ar na coinníollacha maidir leis an liúntas a thabhairt, ar chatagóirí na dtairbhithe agus ar na rátaí ranníocaíochta sna hathchóirithe is déanaí ar na Rialacháin Foirne, agus rinne sin difear d’iarmhéid airgid an Chiste go háirithe. Leis an athchóiriú ar na Rialacháin Foirne agus ar Choinníollacha Fostaíochta Sheirbhíseach Eile, athchóiriú a tháinig i bhfeidhm an 1 Bealtaine 2004, tugadh isteach i gCoinníollacha Fostaíochta Sheirbhíseach Eile catagóir nua foirne a fhostaítear ar conradh (CAnna), mar aon le rialacha nua maidir le ranníocaíochtaí leis an gCiste Dífhostaíochta. I gcomhréir le Rialachán Uimh. 160/2009 ón gComhairle an 23 Feabhra 2009 lena leasaítear Coinníollacha Fostaíochta Sheirbhísigh Eile na gComhphobal Eorpach, cumhdaítear APAnna faoin gCiste Dífhostaíochta freisin. Leis an athchóiriú ar na Rialacháin Foirne agus ar Choinníollacha Fostaíochta Sheirbhíseach Eile, athchóiriú a tháinig i bhfeidhm an 1 Eanáir 2014, athraíodh uasfhad conarthaí fostaíochtaí CAnna a fhostaítear faoi Airteagal 3b de Choinníollacha Fostaíochta Sheirbhíseach Eile ó 3 bliana go 6 bliana. Faoi Airteagal 28a(11) agus Airteagal 96(11) de Choinníollacha Fostaíochta Sheirbhíseach Eile, ní mór don Choimisiún tuarascáil a chur isteach ar staid airgeadais na scéime um árachas dífhostaíochta gach 2 bhliain. Thairis sin, go neamhspleách ar an tuarascáil sin, féadfaidh an Coimisiún, trí bhíthin gníomhartha tarmligthe i gcomhréir le hAirteagail 111 agus 112 de na Rialacháin Foirne, na ranníocaíochtaí dá bhforáiltear in Airteagal 28a(7) agus Airteagal 96(7) de Choinníollacha Fostaíochta Sheirbhíseach Eile a choigeartú más gá sin ar mhaithe le cothromaíocht na scéime. Chun go mbeadh sé níos éasca forás an Chiste a rianú, úsáideann an Coimisiún tréimhse thagartha 5 bliana i gcónaí sa tuarascáil dhébhliantúil sin. Cumhdaíodh an tréimhse 2013-2018 sa tuarascáil roimhe seo agus is é Nollaig 2015 go Nollaig 2020 tréimhse thagartha na tuarascála seo. Forás an Chiste Cé go raibh easnamh oibriúcháin EUR 3 mhilliún ag an gCiste Dífhostaíochta in 2015, agus gur thit a chúlchiste carntha ó EUR 16.1 milliún ag tús 2009 go EUR 2 mhilliún ag deireadh 2015, athbhunaíodh cúlchiste an Chiste agus faoi dheireadh 2020 breis agus EUR 29 milliún a bhí ann. Athrú ar an líon liúntas a íocadh

Le linn na tréimhse tagartha, tháinig méadú 31 % ar an líon liúntas dífhostaíochta míosúil a íocadh. Baineann an treocht sin go háirithe leis na tosca timthriallacha seo a leanas: -an síneadh ó 3 bliana go 6 bliana a cuireadh le fad conarthaí 3b CA mar thoradh ar athchóiriú 2014 ar na Rialacháin Foirne, arbh é an toradh a bhí air gur tháinig deireadh le níos lú conarthaí CA in 2015-16, -an deireadh a tháinig le conarthaí APA mar thoradh ar dheireadh an téarma pharlaimintigh in 2019, -méadú nach beag ar an líon liúntas le haghaidh TAnna in 2020 (+56 %), líon a chomhfhreagraíonn d’imeacht TAnna arna bhfostú ag na comh‑aireachtaí (Márta 2020). In 2020, mar gheall ar dheireadh an téarma pharlaimintigh roimhe sin, íocadh beagnach 14 000 liúntas mhíosúla, breis agus dhá oiread an lín a íocadh in 2016. Athrú ar an meánliúntas míosúil (EUR) Tá an meánliúntas míosúil le haghaidh TAnna cobhsaí. Thar an tréimhse 2017-2020, tháinig méadú beag ar an meán‑leithdháileadh le haghaidh CAnna agus laghdú beag i gcás APAnna, mar thoradh go háirithe ar mhéadú ar an líon liúntas a íocadh. Is é idir EUR 1 900 agus EUR 2 500 an meánliúntas dífhostaíochta. Tá an meánfhad a n‑íoctar an liúntas ina leith réasúnta cobhsaí ó bhí 2015 ann, idir 8 mí agus 10 mí (féach an tábla ar leathanach 11.1). An creat reachtach 1.1Tuairisc ar an scéim Leis an athchóiriú ar na Rialacháin Foirne agus ar Choinníollacha Fostaíochta Sheirbhíseach Eile, athchóiriú a tháinig i bhfeidhm an 1 Bealtaine 2004, leasaíodh an bunús dlí lena rialaítear incháilitheacht le haghaidh an Chiste Dífhostaíochta agus na rialacha maidir le ranníocaíochtaí a íoc leis an gCiste a bhí i bhfeidhm ó bhí 1985 ann. Is féidir achoimre a dhéanamh ar na hathruithe mar seo a leanas: Roimhe Bhealtaine 2004 Tar Éis Bhealtaine 2004 Clúdach i gcoinne an riosca dífhostaíochta le haghaidh baill den fhoireann shealadach (TAnna) a fhágann an tseirbhís amháin. Catagóir nua foirne a fhostaítear ar conradh (i.e. baill foirne ar conradh (CAnna)) in ann tairbhiú de chlúdach i gcoinne an riosca dífhostaíochta. Ranníocaíocht an fhostaí de 0.4 % agus ranníocaíocht an fhostóra de 0.8 %. Rialacha nua maidir le ranníocaíochtaí a íoc leis an gCiste (i.e. méadú ar ranníocaíocht an fhostaí go 0.81 % agus ar ranníocaíocht an fhostóra go 1.62 %, agus liúntas cnapshuime EUR 1 050.30 le haghaidh CAnna 3b agus APAnna, agus EUR 1 400.41 le haghaidh TAnna). Teidlíocht ar an liúntas dífhostaíochta teoranta d’uasfhad 24 mhí. Teidlíocht ar an liúntas dífhostaíochta teoranta do thrian den tréimhse a caitheadh i bhfostaíocht ghníomhach mar bhall den fhoireann shealadach (TA) nó mar bhall foirne ar conradh (CA) nó mar chúntóir parlaiminteach creidiúnaithe (APA), agus uasfhad 36 mhí ann. Uasteorainn curtha leis an liúntas ón seachtú mí dífhostaíochta, agus méadú ar an íosliúntas. Sa tábla thíos, léirítear na huasmhéideanna agus na híosmhéideanna is iníoctha leis na catagóirí éagsúla foirne: in EUR, ón 1 Eanáir 2021 TA CA APA Uasmhéid (ón seachtú mí) 3 080.90 2 310.64 2 391.63 Íosmhéid 1 540.45 1 155.33 1 016.43

Déantar an liúntas caighdeánach agus na huasmhéideanna agus na híosmhéideanna is iníoctha a thabhairt cothrom le dáta gach bliain sa chaoi chéanna a dtugtar an luach saothair cothrom le dáta agus i gcomhréir le hAirteagal 65 de na Rialacháin Foirne. Íoctar aon liúntas teaghlaigh atá dlite anuas ar an liúntas dífhostaíochta. Íocann an Ciste Dífhostaíochta an ranníocaíocht le Comhscéim Árachais Breoiteachta (JSIS) an Aontais Eorpaigh (5.1 % de bhuntuarastal tagartha an duine dífhostaithe). 1.2Creat dlíthiúil -Airteagal 28a de Choinníollacha Fostaíochta Seirbhíseach Eile arna leasú le Rialachán Uimh. 1023/2013 ó Pharlaimint na hEorpa agus ón gComhairle an 22 Deireadh Fómhair 2013. -Airteagal 96 de Choinníollacha Fostaíochta Seirbhíseach Eile agus Airteagal 5 den Iarscríbhinn a ghabhann le Coinníollacha Fostaíochta Seirbhíseach Eile arna leasú le Rialachán Uimh. 1023/2013 ó Pharlaimint na hEorpa agus ón gComhairle an 22 Deireadh Fómhair 2013. -Airteagail 135 agus 136 de Choinníollacha Fostaíochta Seirbhíseach Eile arna leasú le Rialachán Uimh. 1239/2010 ó Pharlaimint na hEorpa agus ón gComhairle an 20 Nollaig 2010 (IO L 338, 22.12.2010). -Airteagal 65(1) de na Rialacháin Foirne maidir leis an luach saothair agus méideanna eile a thabhairt cothrom le dáta. -Rialachán Uimh. 91/88 ón gCoimisiún an 13 Eanáir 1988 lena leagtar síos forálacha chun Airteagal 28a(2) de Choinníollacha Fostaíochta Sheirbhísigh Eile an Aontais Eorpaigh a chur chun feidhme (IO L 11, 15.1.1989). -Rialacha ón gCoimisiún an 14 Iúil 1988, agus comhthoil arna taifeadadh ag Uachtarán Chúirt Bhreithiúnais na gComhphobal Eorpach an 4 Iúil 1989, lena leagtar síos na socruithe mionsonraithe chun na forálacha a bhaineann leis an liúntas dífhostaíochta a thabhairt do bhaill den fhoireann shealadach a chur i bhfeidhm, lena gcuirtear chun feidhme Airteagal 28a(10) de Choinníollacha Fostaíochta Sheirbhísigh Eile an Aontais Eorpaigh. 2Staid airgeadais agus iarmhéid airgid an Chiste Dífhostaíochta 2015-2020 Sa roinn seo, cuirtear i láthair forbairtí ar staid airgeadais an Chiste Dífhostaíochta, go háirithe a ioncam agus a chaiteachas. Áirítear go córasach sna méideanna faoi ‘Liúntas dífhostaíochta’ an bunliúntas dífhostaíochta agus aon liúntas teaghlaigh. Asbhaintear aon sochar sóisialta a fhaightear ar an leibhéal náisiúnta (sochair dhífhostaíochta, liúntais teaghlaigh, sochair bhreoiteachta, sochair bhreithe, etc.). Ar deireadh, mar a léirítear thuas (1.1), maoinítear ranníocaíocht JSIS leis an gCiste Dífhostaíochta (5.1 % de bhuntuarastal tagartha an duine dífhostaithe). Baineann an Ciste Dífhostaíochta úsáid as dhá ionstram bainistíochta le haghaidh a ioncaim agus a chaiteachais: ·cuntas reatha chun ioncam a bhailiú agus liúntas a íoc; ·cuntais téarma chun barrachais charntha a infheistiú. 2.1Iarmhéid airgid: torthaí oibriúcháin agus iarmhéideanna carntha 2015-2020 Sa chuntasaíocht airgeadbhunaithe, ní dhéantar idirbhearta a thaifeadadh ach amháin nuair a bhíonn airgead ag teacht isteach nó ag dul amach.

I dTábla 2 léirítear forás shócmhainní airgeadais an Chiste Dífhostaíochta sa chuntas reatha atá ionchorpraithe i gcóras cuntasaíochta an Choimisiúin Eorpaigh (cuid I) agus sna cuntais infheistíochta a bhainistíonn AS BUDG (roimh 2019, AS ECFIN) (cuid II). Léirítear le Cuid III iomlán na mbarrachas carntha le haghaidh an dá chuntas sin. Léirítear le Tábla 3 iarmhéid carntha an Chiste. Idir 2015 agus 2018, tháinig méadú nach beag ar an mbarrachas carntha agus bhain sé uasmhéid amach in 2019 (EUR 30,7 milliún). Bhí laghdú tagtha air ag deireadh 2020 (EUR 29 milliún). Is féidir é sin a mhíniú tríd an tionchar a bhí ag an athrú ar an téarma parlaiminteach ar an gcaiteachas. Tháinig laghdú nach beag ar an gcaiteachas ar APAnna ó 2016 agus ansin tháinig méadú mór air arís ó 2019 chun uasmhéid a bhaint amach in 2020. Le linn na tréimhse lena mbaineann, tháinig méadú beagnach EUR 10 milliún ar an ioncam ó ranníocaíochtaí ó na hinstitiúidí agus na gníomhaireachtaí éagsúla. 2.2Staid airgeadais: torthaí oibriúcháin 2015-20 Sa chuntasaíocht fabhraithe, déantar idirbhearta a thaifeadadh sna cuntais tráth a bhíonn an ranníocaíocht leis an gCiste Dífhostaíochta nó íocaíocht an tsochair dífhostaíochta dlite. Ciallaíonn sé sin: ·go gcumhdaíonn roinnt ranníocaíochtaí a fhaightear ag tús bhliain N tréimhsí gníomhaíochta ag deireadh bhliain N-1, ·go gcumhdaíonn roinnt méideanna a íoctar ag tús bhliain N tréimhsí dífhostaíochta ag deireadh bhliain N-1. I gcomhréir leis na caighdeáin chuntasaíochta ábhartha, déantar na hidirbhearta sin a ghearradh ar bhliain airgeadais N-1. I dTábla 4 leagtar amach an t‑ioncam agus an caiteachas de réir an phrionsabail sin agus dá bhrí sin, léirítear ann staid airgeadais bhliantúil an Chiste Dífhostaíochta maidir le hioncam agus caiteachas. Bhí méaduithe móra ar chaiteachas idir 2013 agus 2015, go príomha mar gheall ar théarma parlaiminteach nua Pharlaimint na hEorpa agus liúntas dífhostaíochta a íoc le APAnna incháilithe. Mar sin féin, tháinig laghdú ar an gcaiteachas sin ó 2016 toisc nach raibh formhór na APAnna incháilithe do shochair dhífhostaíochta a thuilleadh agus toisc gur cuireadh síneadh le conarthaí CA, ó 3 bliana go 6 bliana (athchóiriú 2014 ar na Rialacháin Foirne). Tháinig méadú nach beag ar an gcaiteachas sin arís in 2019 agus 2020 de thoradh dheireadh théarma parlaiminteach Pharlaimint na hEorpa (i lár 2019) agus dheireadh théarma oifige an Choimisiúin (deireadh 2019). Bhí easnamh breis agus EUR 3 milliún i gceist le hiarmhéid chuntas reatha an Chiste in 2015; ach bhí barrachas bliantúil tuairim agus EUR 10 milliún ann sa tréimhse 2016 go 2018. Tar éis barrachas ní ba lú in 2019, bhí easnamh EUR 0.5 milliún ag an gCiste in 2020, mar gheall ar dheireadh théarma parlaiminteach Pharlaimint na hEorpa agus dheireadh théarma oifige an Choimisiúin.

Torthaí oibriúcháin 2015-2020 2.3Staid airgeadais: miondealú ar chaiteachas agus ioncam de réir na hinstitiúide agus le haghaidh gach gníomhaireachta 2015-2020 I dTábla 5 tugtar miondealú ar chaiteachas agus ioncam de réir na hinstitiúide agus le haghaidh gach gníomhaireachta. Sa chéad chuid den tábla tugtar na dearbhmhéideanna, agus sa dara cuid de léirítear na méideanna mar chéatadáin den chaiteachas agus ioncam iomlán. Tá éifeacht thimthriallach dheireadh théarma parlaiminteach Pharlaimint na hEorpa le feiceáil go háirithe, agus laghdú géar ar an gcaiteachas EUR 6.5 milliún a bhain le Parlaimint na hEorpa idir 2015 agus 2016 chun EUR 3 mhilliún a bhaint amach in 2018. Tagann ardú air arís ó 2019 chun uasmhéid de bhreis agus EUR 13 mhilliún a bhaint amach in 2020. Ranníocann na gníomhaireachtaí i bhfad níos mó ná a sciar féin den chaiteachas. Is é is cúis leis sin go bhfuil conarthaí buana ag cuid dá mbaill foirne. Ba cheart a thabhairt faoi deara, áfach, go raibh an caiteachas ar iarbhaill foirne na ngníomhaireachtaí ag titim go dtí 2018 agus gur tháinig méadú beag air arís ansin (EUR 5 mhilliún) in 2020, titim beagnach 19 % i gcomparáid le 2015. 3Anailís ar dhaoine árachaithe, tairbhithe agus liúntais a íocadh 3.1An líon daoine árachaithe agus an mheán‑ranníocaíocht I dTábla 6 léirítear an líon TAnna, CAnna agus APAnna a bhí ag íoc isteach sa Chiste Dífhostaíochta a bhí i bhfostaíocht ghníomhach an 31 Nollaig gach bliain.



3.2An líon daoine a raibh liúntas dífhostaíochta á fháil acu i ndearbhthéarmaí agus mar chéatadán den líon daoine árachaithe: ‘ráta dífhostaíochta’ ar an 31 Nollaig den bhliain atá i gceist I dTábla 7 léirítear an líon daoine dífhostaithe a fuair liúntas dífhostaíochta iomlán nó mar bhreisiú le sochair a fuarthas faoin gcóras náisiúnta le haghaidh mhí na Nollag gach bliain. Tabhair faoi deara go ndearna éifeachtaí dheireadh an téarma pharlaimintigh roimhe sin an‑difear don líon tairbhithe a fuair liúntas ar feadh aon mhí ar a laghad sa bhliain. Trí na sonraí maidir le TAnna, CAnna agus APAnna a bhí i mbun seirbhíse an 31 Nollaig i dTábla 6 agus an líon tairbhithe a fuair liúntas dífhostaíochta a léirítear i dTábla 7 a chur le chéile, is féidir cóimheas thairbhithe an Chiste Dífhostaíochta leis an líon daoine árachaithe faoin gCiste sin a ríomh. Leagtar na torthaí sin amach i dTábla 8.

I gcás TAnna, tá an líon daoine a fuair liúntas dífhostaíochta mar chóimheas de bhaill na scéime (3 %) cobhsaí. A mhéid a bhaineann le CAnna, tháinig méadú mór ar an líon tairbhithe mar chóimheas de bhaill na scéime, méadú faoi dhó beagnach ó 1.83 % go 3.56 %. I gcás 2019 agus 2020, mar gheall ar dheireadh an téarma pharlaimintigh, bhí líon ard iar-APAnna ag fáil an liúntais (400 in 2019 agus 291 in 2020). Dá bhrí sin, ba chóimheas nach beag é cóimheas na dtairbhithe leis na baill sna blianta sin (22 % agus 15 % faoi seach), cé go mbíonn sé thart ar 2 % nó 3 % de ghnáth. Tá sé sin comhsheasmhach leis na barúlacha a cuireadh in iúl ag deireadh an téarma pharlaimintigh roimhe sin. 3.3An líon liúntas dífhostaíochta míosúil a íocadh, an meánmhéid, na tairbhithe agus tír chónaithe na dtairbhithe De bhun Airteagal 28(4) agus Airteagal 96(4) de Choinníollacha Fostaíochta Seirbhíseach Eile, íoctar liúntas dífhostaíochta ar feadh tréimhse a chomhfhreagraíonn d’aon trian den tréimhse seirbhíse, ach tréimhse nach faide ná 36 mhí. I dTábla 9 léirítear an líon liúntas dífhostaíochta míosúil a íocadh le gach tairbhí gach bliain. Léirítear leis an tábla an tionchar a bhí ag an athrú ar an téarma parlaiminteach ar APAnna, agus an tionchar ag bhí ag an athrú ar an gCoimisiún ar TAnna (tionchar in 2015 agus 2020). I dTábla 10 thíos léirítear meánmhéid an liúntais dífhostaíochta de réir chatagóir an tairbhí. Comhfhreagraíonn an méid sin don chaiteachas bliantúil iomlán le haghaidh gach cineál tairbhí (TA, CA agus APA), arna roinnt ar an líon íocaíochtaí míosúla arna ndéanamh. Ba cheart a thabhairt faoi deara, maidir le haon mhí ar leith, go bhféadfadh an méid iomlán nó méid pro rata bunaithe ar an líon laethanta ar a raibh an duine i dteideal iarbhír an liúntais dífhostaíochta a bheith i gceist leis an liúntas a íocadh. Cé go bhfuil na méideanna a íocadh leis na tairbhithe éagsúla in 2020 réasúnta cobhsaí i gcomparáid leis an mbliain roimhe, tá laghdú beag le feiceáil ar mhéid na APAnna, mar thoradh ar chineál chéimlaghdaitheach an liúntais dífhostaíochta. I dTábla 11.1 leagtar amach an meánfhad i míonna de liúntas dífhostaíochta a íocadh le linn aon bhliain amháin, agus aon sochar a bhí le híoc ó am ní ba luaithe san áireamh. Comhfhreagraíonn an fad sin don líon iomlán laethanta ar íocadh an liúntas ina leith suas leis an 31 Nollaig den bhliain atá i gceist, arna roinnt ar an líon faighteoirí liúntais dífhostaíochta. Déantar an toradh a fhaightear a roinnt ar 30 chun an mheántréimhse i míonna ar íocadh an liúntas dífhostaíochta ina leith a ríomh. Tá meánfhad an liúntais dífhostaíochta i míonna cobhsaí le 6 bliana anuas (idir 8 mhí agus 10 mhí). Sna táblaí seo a leanas, léirítear fad na n‑íocaíochtaí de réir na catagóire foirne (TAnna, CAnna agus APAnna).

CA/TA: APA: Cé go bhfuil an caiteachas a bhaineann le APAnna mar sciar den chaiteachas foriomlán ard in 2015, 2019 agus 2020 (31 %, 33 % agus 31 % faoi seach), is amhlaidh atá mar gheall ar an líon ball foirne sa chatagóir sin agus ar mheánmhéid ard an liúntais mhíosúil. Bhí meánfhad thréimhse an chumhdaigh sochair in 2015 agus 2016 (13 mhí) méid i bhfad níos faide ná mar a bhí le haghaidh CAnna agus TAnna, mar thoradh díreach ar an méadú ar an líon APAnna a bhí incháilithe le haghaidh an liúntais dífhostaíochta. Tagann laghdú substaintiúil ar an tréimhse sin ansin go dtí go mbaineann sí íostréimhse amach in 2019 (5 mhí), sula dtagann dúbailt uirthi go 10 mí an bhliain dár gcionn. Ag féachaint do phrionsabal na comhlántachta mar a chuirtear i bhfeidhm é maidir leis an scéim um árachas dífhostaíochta, tá suntas ag baint le tír chónaithe fhaighteoir an liúntais dífhostaíochta, go háirithe i bhfianaise na gcritéar incháilitheachta éagsúil le haghaidh sochar dífhostaíochta náisiúnta sna Ballstáit éagsúla. I dTábla 12 léirítear tíortha cónaithe na dtairbhithe a fuair aon liúntas míosúil amháin ar a laghad le linn na bliana. Ba cheart a thabhairt faoi deara, go dtí deireadh na hidirthréimhse an 31 Nollaig 2020, gur measadh gur Bhallstát é an Ríocht Aontaithe, rud a cheadaigh d’iarbhaill foirne liúntas dífhostaíochta a fháil agus iad ina gcónaí sa Ríocht Aontaithe. Thairis sin, i ndiaidh dheireadh na hidirthréimhse agus de bhun Airteagal 115 den Chomhaontú um Tharraingt Siar, beidh feidhm ag Airteagail 28a, 96 agus 136 de Choinníollacha Fostaíochta Seirbhíseach Eile maidir le seirbhísigh eile den Aontas de náisiúntacht ar bith, lena n‑áirítear iarsheirbhísigh a ranníoc le scéim dífhostaíochta an Aontais roimh dheireadh na hidirthréimhse má tá cónaí orthu sa Ríocht Aontaithe agus má tá siad cláraithe le seirbhísí dífhostaíochta na Ríochta Aontaithe. In 2015, bhí beagnach leath de na tairbhithe cláraithe mar chuardaitheoirí poist sa Bheilg. Bhí an sciar sin cobhsaí le linn na tréimhse tagartha, idir 42.86 % agus 49.47 %. 4CONCLÚIDÍ 4.1Tréimhse 2015 -2020 Le sraith de bhlianta airgeadais dearfacha idir 2016 agus 2019, bhí an cúlchiste in ann fanacht ag breis agus EUR 29 milliún, d’ainneoin easnamh EUR 1.3 milliún in 2020. I gcomhréir le conclúidí na tuarascála roimhe seo ar staid airgeadais na scéime um árachas dífhostaíochta, rinne an Coimisiún faireachán tráthrialta ar staid airgeadais na scéime. Go háirithe, lean an Coimisiún de mheasúnú a dhéanamh ar theastaigh, ar mhaithe le cothromaíocht na scéime, go ndéanfaí na rátaí ranníocaíochta le maoiniú na scéime a choigeartú, rud nach raibh gá leis suas le deireadh 2020. 4.2Foráis an Chiste Dífhostaíochta sa ghearrthéarma agus sa mheántéarma Ar bhonn breathnuithe roimhe seo, is cosúil go bhfásfaidh an cúlchiste substaintiúil a baineadh amach ag deireadh 2020 a thuilleadh go dtí deireadh an téarma pharlaimintigh reatha agus an t‑aistriú chuig sainordú nua Choláiste na gCoimisinéirí in 2024-2025. Ba cheart a chur i bhfios go láidir freisin go bhfuil tosca eile ann a d’fhéadfadh an caiteachas a mhéadú, amhail úsáid bhaill den fhoireann shealadach sa Choimisiún, boilsciú agus an comhthéacs eacnamaíoch neamhchinnte atá ann faoi láthair.